University of Dar es Salaam

De **University of Dar es Salaam** (**UDSM**) (Swahili: *Chuo Kikuu cha Dar es Salaam*) be public varsity wey dey locate insyd Ubungo District, Dar es Salaam Region, Tanzania. Na dem establish am insyd 1961 as affiliate college of de University of London. De varsity cam turn affiliate of de University of East Africa (UEA) insyd 1963, shortly after Tanzania gain ein independence from de United Kingdom. Insyd 1970, UEA split go three independent varsities: Makerere University insyd Uganda, de University of Nairobi insyd Kenya, den de University of Dar es Salaam insyd Tanzania.

## Rankings
Insyd 2012, de University Ranking by Academic Performance Center rank de University of Dar es Salaam as de 1,618th best university insyd de world (out of 2,000 universities dem rank).

Insyd 2013, AcademyRank rank de university as de 9,965th best university worldwide (out of 9,803 universities dem rank) buh de best of de 16 dem rank insyd Tanzania, plus de Sokoine University of Agriculture wey dey second place.

Insyd 2012, de Scimago Institutions Rankings place de university insyd 3,021st place worldwide (out of 3,290 institutions dem rank), 57th insyd Africa, den second insyd Tanzania behind de Muhimbili University of Health and Allied Sciences. Dis ranking dey base for de total number of documents dem publish top insyd scholarly journals index insyd de Scopus database by Elsevier. Base solely for de university ein "excellence rate" top, na dem rank de university 16th out of 62 universities insyd Africa for 2011 insyd. Dis rate "dey indicate wich percentage of institution ein scientific output dem include into de set dem forme by de 10% of de most cited papers for dema respective scientific fields. Ebe measure of high quality output of research institutions".

Insyd July 2012, Webometrics rank de university as de 1,977th best university worldwide base for ein web presence top (assessment of de scholarly contents, visibility, den impact of de university for de web top) buh de best insyd Tanzania, plus de Hubert Kairuki Memorial University dey far behind insyd second place.

## Campuses
De university get five campuses insyd den around de city of Dar es Salaam wey dey operate academically thru ten faculties, sam of wich be exclusive to specific campuses. For example,de College of Engineering den Technology campus dey house de faculties of mechanical den chemical engineering, electrical den computer systems engineering, den civil engineering den de environment dem build. De faculty of humanities den social sciences be active insyd de Mkwawa University College of Education campus den sanso insyd de Dar es Salaam University College of Education. 

De university, as of 2015, start dey offer Doctor of Medicine program, wich na e no dey exist since ein medical college, de Muhimbili College of Health Sciences (MUCHS), cam turn full-fledged university insyd 2007. De newly college dem establish start as de University of Dar es Salaam School of Health Sciences (SOHS) for de Mlimani campus, then insyd 2017 e relocate to Mbeya region as Mbeya College of Health and Allied Sciences (MCHAS) within de grounds of Mbeya zonal referral hospital.

De main campus, dem dey bell Mlimani (dey mean "for de hill top" insyd Swahili), dey locate 13 kilometres west of Dar es Salaam city centre wey be home to de basic faculties of education, arts den social science, den science. For addition, four specialist faculties – informatics den virtual education, law, commerce den management, den aquatic science den technology – dem establish der. De Institute of Journalism den Mass Communication dey provide de university plus ein fifth campus.

De Nkrumah Hall, building for de Mlimani campus, dem feature am for de back of de Tanzanian 500 shilling bill top.

## Notable alumni

* Francis K. Butagira, Ugandan diplomat
* Deborah Fahy Bryceson, University of Edinburgh
* John Garang, former Vice President of Sudan
* Seif Sharif Hamad, Secretary General of de Civic United Front
* Joseph Obgeb Jimmy, Namibian diplomat
* Donald Kaberuka, Presido of de African Development Bank
* Laurent-Désiré Kabila, former Presido of DRC
* Zitto Kabwe, ACT Wazalendo leader
* Eriya Kategaya, former First Deputy Prime Minister of Uganda
* Jakaya Kikwete, former Presido of Tanzania
* Tundu Lissu, Tanzanian politician den former presido Tanzania Law Society
* Edward Lowassa, former Prime Minister of Tanzania
* John Magufuli, former Presido of Tanzania
* Majaliwa Kassim Majaliwa, prime minister of Tanzania, November 2015 – present
* Tolly Mbwette, Tanzanian Engineer, educationist den former Vice Chancellor of OUT
* Patricia McFadden, Swazi author, den African radical feminist
* Halima Mdee, Member of parliament for CHADEMA.
* Zakia Meghji, former Minister of Finance Tanzania
* Bernard Membe, Tanzanian Foreign Minister
* Asha-Rose Migiro, former Deputy Secretary-General of de UN
* Jokate Mwegelo, actress, District Commissioner of Kisarawe
* Joyce Ndalichako Minister of Education, Vocational training and Technology, Former Executive Secretary of NECTA
* Gertrude Mongella, former Presido of de Pan-African Parliament
* Yoweri Museveni, Presido of Uganda
* Willy Mutunga, Chief Justice of Kenya
* Juma Ngasongwa, former Tanzanian Trade Minister
* Mizengo Pinda, former Prime Minister of Tanzania
* Catherine Ruge, Member of parliament for CHADEMA
* Hulda Swai, Tanzanian researcher den professor in life sciences den bioengineering
* Irene Tarimo, researcher, academician den lecturer at OUT
* Joseph Warioba, former Vice Pee den Prime Minister of Tanzania
* Penina Mlama, Tanzanian playwright den academic professor
* John Mnyika, Tanzanian den former Member of Parliament
* Kitila Mkumbo, Tanzanian academic professor den politician
* Shukrani Manya, Tanzanian academic professor den former cabinet minister.
* Flower Msuya, Tanzanian Phycologist den researcher
* Teofilus Shaende, Air Vice Marshal Commander of Namibian Air Force


## Notable faculty

* Adelaida K. Semesi, Professor of Marine Science
* Giovanni Arrighi, lecturer for economics insyd from 1967 to 1969
* Henry Bernstein, Emeritus Professor, SOAS
* Molly Mahood, professor of English from 1954 to 1963
* Milton Santos, professor of geography from 1974 to 1976
* Walter Rodney, Guyanese scholar den politician
* Yash Tandon, former head of de South Centre (previously, de South Commission)

## Gallery

File:Nkrumah_Hall,_University_of_Dar_es_Salaam.jpg|De interior of de Nkrumah Hall for de University of Dar es Salaam.
File:Zanzibar_2012_06_06_4220_(7592226526).jpg|De Institute of Marine Sciences base insyd de island of Zanzibar.


## References


## External links

* Official website 
* Campus Map